[{"text_idx": "#000000", "text": "Gwerthu bwyd lleol trwy siopau ar-lein"}, {"text_idx": "#000001", "text": "Er bod gan lawer o fusnesau eu sianeli marchnata unigryw, mae llawer o gynhyrchwyr yn gwerthu i ddefnyddwyr lleol trwy farchnadoedd ffermwyr ar-lein a rhwydweithiau bwyd. Rydym wedi nodi isod rhai o\u2019r gwefannau gwych sydd ar gael ar hyn o bryd yng Nghymru"}, {"text_idx": "#000002", "text": "Llwyfan ar-lein yw\u2019r Open Food Network lle gall ffermwyr a chynhyrchwyr bwyd werthu eu cynnyrch am bris sy\u2019n gweithio iddyn nhw. Model rhagorol yw hwn ar gyfer busnes unigol ac fel cymuned o ffermwyr a chynhyrchwyr bwyd. Yn hyn o beth, mae\u2019n cyfateb i farchnad ffermwyr rhithwir. Yn ei dro, mae hyn yn golygu llawer mwy o ddiogelwch i \u2018stondinwyr\u2019, oherwydd mae pobl yn prynu\u2019r cynnyrch ymlaen llaw. Hefyd ar y wefan hon gall cynhyrchwyr gadw trefn ar yr hyn a werthir a\u2019u cyfrifon. Gellir cofrestru am ddim ar Open Food Network. Wedyn mae cynhyrchwyr bach sy\u2019n masnachu llai na \u00a3500 yn talu rhodd o o leiaf \u00a31 y mis NEU 2% o\u2019u gwerthiant heb unrhyw isafswm, felly does dim risg ichi wrth gychwyn."}, {"text_idx": "#000003", "text": "Llwyfan ar-lein datblygiadol yw Local Food Nodes lle gall cynhyrchwyr bwyd werthu er cynnyrch i farchnad ar-lein am ddim. Un o brif nodau Local Food Nodes yw gwneud bwyd yn beth lleol eto. Yn y model hwn, does dim dynion canol \u2013 y cynhyrchwyr sy\u2019n gwerthu eu cynnyrch ar-lein, ac mae\u2019r holl daliadau\u2019n mynd yn syth o\u2019r defnyddiwr i\u2019r cynhyrchwr. Bydd y cynhyrchwr yn cyflenwi\u2019r cynnyrch i\u2019r cwsmer ei gasglu mewn lleoliad a drefnwyd ymlaen llaw gan y cynhyrchwr e.e. maes parcio \u2013 ac mae hyn yn ei dro\u2019n creu nod bwyd lleol. Mae\u2019r model dal yn destun gwaith datblygu ac adeiladu, ond mae ganddo\u2019r potensial i fod yn llwyddiant enfawr."}, {"text_idx": "#000004", "text": "Llwyfan ar-lein pwrpasol yw Carmarthen Food ar gyfer cynhyrchwyr bwyd, sy\u2019n cynnig gwasanaeth clicio a chasglu, rhwydd ei ddefnyddio bob wythnos yn ogystal ag opsiynau cludo cynnyrch. Ffordd wych arall o ddod a\u0302 chynhyrchwyr, tyfwyr a phrynwyr bwyd lleol at ei gilydd, a chryfhau\u2019r economi bwyd lleol. Mae gan bob cynhyrchwr ei dudalen unigol, sy\u2019n dangos yr holl gynnyrch. Hefyd ceir \u2018tudalen farchnad\u2019, sy\u2019n grwpio cynnyrch tebyg gyda\u2019i gilydd. Mae popeth yn cael ei archebu ymlaen llaw, felly does dim gwastraff. Mae wedi bod yn llwyddiannus yn ardal Caerfyrddin, a gellir creu gwefan debyg ar gyfer ffermwyr a chynhyrchwyr bwyd mewn unrhyw dref/ranbarth. Mae\u2019r model hwn yn codi 17% comisiwn."}, {"text_idx": "#000005", "text": "Marchnad ar-lein yw NeighbourFood ar gyfer ffermwyr a chynhyrchwyr bwyd i werthu eu cynnyrch yn uniongyrchol i\u2019r gymuned leol. Nid yw\u2019n cynnwys unrhyw gynnyrch a dyfir ar lefel fasnachol nag a fagir trwy ddulliau dwys. Gall defnyddwyr casglu\u2019r archeb neu gellir ei gludo i\u2019r cwsmer. Y cynhyrchwyr sy\u2019n dewis pris gwerthu\u2019r cynnyrch, a thelir am bopeth ymlaen llaw, gan leihau gwastraff i raddau enfawr. Mae\u2019r cynhyrchwyr yn derbyn adborth uniongyrchol gan y cwsmeriaid, sy\u2019n golygu eu bod yn gwybod yn union beth mae\u2019r cwsmeriaid yn ei hoffi neu ddim yn ei hoffi. Mae\u2019r system yn creu cymuned sydd a\u0302 diddordeb gwirioneddol mewn bwyd lleol. Mae\u2019r cynhyrchwyr yn derbyn 80% o werth y gwerthiant, heb DAW. Mae lletywr y farchnad yn derbyn 10% am gynnal a rhedeg y farchnad, ac mae Neighbourhood Food yn derbyn 10% am gostau cynnal a chadw a datblygu\u2019r wefan."}, {"text_idx": "#000006", "text": "Os ydych yn gwybod am unrhyw wefannau eraill sy\u2019n cysylltu cynhyrchwyr bwyd a\u0302 marchnadoedd lleol, cofiwch gysylltu!"}, {"text_idx": "#000007", "text": "Cyfleoedd i farchnata \u2018Natural Weigh\u2019 yn gwerthu cynnyrch cynaliadwy ar y stryd fawr\nSiop heb blastig yng Nghrughywel sydd am werthu mwy o fwyd organig a gynhyrchir yn lleol \u2013 os bydd yn llwyddo i gael hyd iddo.\nYsbrydoliaeth i farchnata \u2018Watson&Pratt\u2019 yn achub cwmni dosbarthu bwyd organig sy\u2019n methu\nArloesi, gwaith caled a hunangred sydd wedi rhoi\u2019r busnes yma o Gymru ar y llwybr llwyddiant.\nYsbrydoliaeth i farchnata Cynaliadwyedd yn bosib trwy bartneriaeth ar \u2018Pipers Farm\u2019\n25 o ffermydd bach yn marchnata dan frand \u2018Pipers Farm\u2019."}, {"text_idx": "#000008", "text": "\u2018Natural Weigh\u2019 yn gwerthu cynnyrch cynaliadwy ar y stryd fawr"}, {"text_idx": "#000009", "text": "Siop heb blastig yng Nghrughywel sydd am werthu mwy o fwyd organig a gynhyrchir yn lleol \u2013 os bydd yn llwyddo i gael hyd iddo."}, {"text_idx": "#000010", "text": "\u2018Watson&Pratt\u2019 yn achub cwmni dosbarthu bwyd organig sy\u2019n methu"}, {"text_idx": "#000012", "text": "Cynaliadwyedd yn bosib trwy bartneriaeth ar \u2018Pipers Farm\u2019"}, {"text_idx": "#000013", "text": "25 o ffermydd bach yn marchnata dan frand \u2018Pipers Farm\u2019."}]